CELEX: 31958R0001(01)
Language: sk
Date: 1958-04-15 00:00:00
Title: Nariadenie č. 1, ktorým sa určujú jazyky používané Európskym spoločenstvom pre atómovú energiu

Dôležité právne oznámenie

|

31958R0001(01)

Úradný vestník 017 , 06/10/1958 S. 0401 - 0402 Fínske špeciálne vydanie: Kapitola 1 Zväzok 1 S. 0016  Švédske špeciálne vydanie: Kapitola 1 Zväzok 1 S. 0016  Španielske špeciálne vydanie: Kapitola 01 Zväzok 1 S. 0010  Portugalské špeciálne vydanie Kapitola 01 Zväzok 1 S. 0010 

		Nariadenie č. 1,ktorým sa určujú jazyky používané Európskym spoločenstvom pre atómovú energiuRADA EURÓPSKEHO SPOLOČENSTVA PRE ATÓMOVÚ ENERGIU,so zreteľom na článok 190 zmluvy, podľa ktorej pravidlá používania úradných jazykov v orgánoch spoločenstva – bez toho, aby boli dotknuté pravidlá obsiahnuté v rokovacom poriadku Súdneho dvora – stanoví jednomyseľne Rada,keďže každý zo štyroch jazykov, v ktorých je zmluva napísaná, je uznávaný ako úradný jazyk v jednom alebo viacerých členských štátoch spoločenstva,PRIJALA TOTO NARIADENIE:Článok 1Úradnými a pracovnými jazykmi orgánov spoločenstva sú francúzština, taliančina, nemčina a holandčina.Článok 2Písomnosti, ktoré orgánom spoločenstva zasiela orgán členského štátu alebo osoba podliehajúca právomoci členského štátu, sa vyhotovia v jednom z úradných jazykov podľa výberu odosielateľa. Odpoveď sa dáva v tom istom jazyku.Článok 3Písomnosti, ktoré zasiela orgán spoločenstva členskému štátu alebo osobe podliehajúcej právomoci členského štátu, sa vyhotovia v jazyku tohto členského štátu.Článok 4Nariadenia a všeobecne záväzné písomnosti sa píšu v štyroch úradných jazykoch.Článok 5Úradný vestník spoločenstva vychádza v štyroch úradných jazykoch.Článok 6Podrobnosti o používaní jazykov môžu orgány spoločenstva ustanoviť svojimi vnútornými predpismi.Článok 7Používanie jazykov v konaní pred Súdnym dvorom určí jeho rokovací poriadok.Článok 8Pokiaľ ide o členské štáty, ktoré majú viac úradných jazykov, stanoví sa používanie jazykov na žiadosť dotyčného štátu podľa všeobecných pravidiel vyplývajúcich z právnych predpisov tohto štátu.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 15. apríla 1958Za RadupredsedaR. Motz--------------------------------------------------